**Alpe d'Huez** er et skisportsted på 1850 meters høyde i de sentrale franske alpene i kommunen Huez i departementet Isère.

Tour de France
--------------

Mållinje for L'Alpe d'Huez-etappen i Tour de France
Alpe d'Huez under Tour de France 2008
Alpe d'Huez er en av de mest kjente stigningene i Tour de France. Den har vært med nesten hvert år siden 1976. Første gangen, i 1952 ble etappen vunnet av italieneren Fausto Coppi.

Klatringen er 13,8 km lang og med en stigning på 8,1 %. Vegen har 21 serpentinsvinger med skilt med navnet på vinnerne på hver etappe som er avgjort her. Da man kom hit for 22. gang, i 2001, startet man på ny nederst med doble skilt som hyller både Fausto Coppi og Lance Armstrong. 

Som den mest legendariske klatringen i Touren har den vært scene for noen kaotiske folkeansamlinger de seneste ti årene. I 1999 vant Giuseppe Guerini etappen til tross for at han ble veltet overende av en overentusiastisk tilskuer som gikk ut i veien for å ta bilde. I 2004 ble det kjørt individuelt temporitt opp Alpe d'Huez. Det ble et kaotisk løp med nesten en million mennesker på fjellet og mange kunne ikke motstå fristelsen til å puffe på sine favoritter opp mot toppen. Lance Armstrong vant etappen.

I 2013 klatret man opp stigningen to ganger på den 18. etappen.

Alpe d'Huez er også kjent som «det nederlandske fjellet», ettersom nederlendere vant her 8 av de første 14 gangene.

### Vinnere av Alpe d'Huez-etappen i Tour de France

Panorama over de 21 serpentinsvingene

| År | Navn | Land |
| --- | --- | --- |
| 2022 | Tom Pidcock | Storbritannias flagg |
| 2018 | Geraint Thomas | Storbritannias flagg |
| 2015 | Thibaut Pinot | Frankrikes flagg |
| 2013 | Christophe Riblon | Frankrikes flagg |
| 2011 | Pierre Rolland | Frankrikes flagg |
| 2008 | Carlos Sastre | Spanias flagg |
| 2006 | Fränk Schleck | Luxembourgs flagg |
| 2004 | Lance Armstrong | USAs flagg |
| 2003 | Iban Mayo | Spanias flagg |
| 2001 | Lance Armstrong | USAs flagg |
| 1999 | Giuseppe Guerini | Italias flagg |
| 1997 | Marco Pantani | Italias flagg |
| 1995 | Marco Pantani | Italias flagg |
| 1994 | Roberto Conti | Italias flagg |
| 1992 | Andrew Hampsten | USAs flagg |
| 1991 | Gianni Bugno | Italias flagg |
| 1990 | Gianni Bugno | Italias flagg |
| 1989 | Gert-Jan Theunisse | Nederlands flagg |
| 1988 | Steven Rooks | Nederlands flagg |
| 1987 | Federico Echave | Spanias flagg |
| 1986 | Bernard Hinault | Frankrikes flagg |
| 1984 | Luis Herrera | Colombias flagg |
| 1983 | Peter Winnen | Nederlands flagg |
| 1982 | Beat Breu | Sveits’ flagg |
| 1981 | Peter Winnen | Nederlands flagg |
| 1979\* | Joop Zoetemelk | Nederlands flagg |
| 1979\* | Joaquim Agostinho | Portugals flagg |
| 1978 | Hennie Kuiper | Nederlands flagg |
| 1977 | Hennie Kuiper | Nederlands flagg |
| 1976 | Joop Zoetemelk | Nederlands flagg |
| 1952 | Fausto Coppi | Italias flagg |

\*I 1979 var det to etapper til l'Alpe d'Huez.

Megavalance
-----------

Megavalanche er et årlig downhill-sykkelritt på fjellet Alpe d'Huez.

De starter på Pic Blanc på snø 3320 moh, videre via Alpe d'Huez på 1850 moh, gjennom Le Bourg-d'Oisans 701 moh og avsluttes på 720 moh i Allemont. Rittet er på 33km og er for det meste svart-sti downhill-sykling. Det er åpen påmelding, men alle deltagere må ha helhjelm og rustning. Kvalifiseringen er på 15km og avgjør hvor du starter i feltet. Alle starter samtidig, som oftest på snø, som resulterer i at veldig mange faller og sklir ned fjellet.

Konkurransenedfarten er åpen for syklister hele sommeren og kan nås med gondol fra Alpe d'Huez. En preparert downhill-løype, freeridepark, ramper og dirt-hopp holdes også åpne i sesongen, og merkede stier egner seg, sammen med fjellveiene i området, godt for mer moderat terrengsykling.

Eksterne lenker
---------------

* (fr) Offisielt nettsted Rediger på Wikidata

* (en) Alpe d'Huez – kategori av bilder, video eller lyd på Commons Rediger på Wikidata

* (en) Alpe d'Huez – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** BNF **·** BNF (data) **·** GeoNames
 |